На основу члана 56. Статута Града Ниша (''Службени лист Града Ниша'', број 88/2008), члана 72. Пословника о раду Градског већа Града Ниша (“Службени лист Града Ниша” број 1/2013) и члана 12. Правилника о поступку припреме, израде и доставе материјала ("Службени лист Града Ниша", број 125/2008)

 Градско веће Града Ниша, на седници од 23.11.2013.године, доноси

**Р Е Ш Е Њ Е**

 **I** Утврђује се Предлог решења којим се прибавља у јавну својину Града Ниша непокретност, верски објект-храм посвећен Св. Василију Острошком, заједничком изградњом Града Нишa и Српске Православне цркве-Епархије нишке на локацији насеља „Дуваниште“ у Нишу.

 **II** Предлог решења којим се прибавља у јавну својину Града Ниша непокретност, верски објект-храм посвећен Св. Василију Острошком, заједничком изградњом Града Нишa и Српске Православне цркве-Епархије нишке на локацији насеља „Дуваниште“ у Нишу, доставља се председнику Скупштине Града Ниша ради увршћивања у дневни ред седнице Скупштине Града.

**III** За представника предлагача по овом предлогу на седници Скупштине Града Ниша, одређује се Љубиша Јанић, начелник Управе за имовину и инспекцијске послове.

Број: 1603-9/2013-03

У Нишу, 23.11.2013. године

**ГРАДСКО ВЕЋЕ ГРАДА НИША**

 **ПРЕДСЕДНИК**

 **Проф. др Зоран Перишић**